
Text rozhodnutia
Súd: Krajský súd Banská Bystrica Spisová značka: 13Co/26/2012 Identifikačné číslo súdneho spisu: 6910210662 Dátum vydania rozhodnutia: 28. 02. 2012 Meno a priezvisko sudcu, VSÚ: Štefan Huljak ECLI: ECLI:SK:KSBB:2012:6910210662.2 Uznesenie Krajský súd Banská Bystrica ako súd odvolací v právnej veci žalobkyne: Ing. J. S., narodená XX. XX. XXXX, bytom O. D., X. XXX/XX, zastúpená splnomocneným advokátom: JUDr. Pavel Balogh, Advokátska kancelária 979 01 Rimavská Sobota, Hviezdoslavova 3, proti žalovanému: K. E., narodený XX. XX. XXXX, bytom XXX XX L., G. XXXX/X, zastúpený splnomocneným advokátom: JUDr. Ladislav Faludi, Advokátska kancelária 985 59 Vidiná, Ul. 9. mája 20, o uloženie povinnosti uzavrieť zmluvu o prevode vlastníctva bytu, takto r o z h o d o l : Krajský súd žalovanému nepriznáva náhradu trov odvolacieho konania. o d ô v o d n e n i e : Odvolací súd rozhodol o odvolaní žalobkyne proti rozsudku Okresného súdu Rimavská Sobota číslo konania 14C/143/2010-103 zo dňa 06. 09. 2011 rozsudkom číslo konania 13Co/26/2012-158 zo dňa 21. 02. 2012. Rozsudok vyhlásil bez pojednávania. Pretože žalovaný navrhol priznať náhradu trov odvolacieho konania (číslo listu 127 spisu), ale tieto v návrhu nevyčíslil, ponechal odvolací súd rozhodnutie o trovách konania na samostatné uznesenie (§ 214 ods. 5 OSP). Keďže žalovaný svoje tvrdené trovy odvolacieho konania nevyčíslil ani do troch dní od vyhlásenia rozsudku (analogicky § 151 ods. 2 OSP), odvolací súd mu náhradu trov odvolacieho konania (trovy právneho zastúpenia) nepriznal. O veci senát odvolacieho súdu rozhodol pomerom hlasov členov senátu 3:0. Poučenie: proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2012:6910210662.2 (dáta aktuálne k 13. 11. 2026). Záväzné je znenie zverejnené súdom.




